Ο **Διομήδης Δ. Σπινέλλης** (γεν. 2 Φεβρουαρίου 1967, Αθήνα) είναι Έλληνας επιστήμονας ηλεκτρονικών υπολογιστών και τεχνολογικός συγγραφέας σχετικά με θέματα προγραμματισμού. Επίσης είναι καθηγητής και πρώην πρόεδρος του Τμήματος Διοικητικής Επιστήμης και Τεχνολογίας του Οικονομικού Πανεπιστημίου Αθηνών, ενώ κατά την περίοδο Νοεμβρίου 2009 - Οκτωβρίου 2011 διετέλεσε Γενικός Γραμματέας Πληροφοριακών Συστημάτων στο Υπουργείο Οικονομικών της Ελλάδας. Επίσης, έχει εκλεχθεί πρόεδρος του διοικητικού συμβουλίου της ΕΕΛ/ΛΑΚ για την περίοδο 2015-2019.

Απέκτησε το μεταπτυχιακό του στην μηχανική λογισμικού στο Ιμπίραλ Κόλετζ του Λονδίνου, και στο ίδιο πανεπιστήμιο απέκτησε και το διδακτορικό του στην επιστήμη υπολογιστών. Από το 2013 έχει καθήκοντα αρχισυντάκτη στα θέματα λογισμικού στο Ινστιτούτο Ηλεκτρολόγων και Ηλεκτρονικών Μηχανικών (ΙΕΕΕ), ενώ έχει συγγράψει μεγάλο αριθμό δημοσιεύσεων και άρθρων με την θεματολογία του να αφορά τις μεθόδους κατασκευής λογισμικού, λειτουργικό σύστημα FreeBSD, και γενικότερα τεχνολογίες ελεύθερου και ανοικτού λογισμικού.Τα βιβλία του με τίτλο *Ανάγνωση Κώδικα* (2005) και *Ποιότητα Κώδικα* (2008) εκδόθηκαν πρώτα στην αγγλική γλώσσα και μετέπειτα έγιναν διαθέσιμα στην ελληνική, ενώ ακολούθησαν και άλλα στην αγγλική γλώσσα όπως το *Beautiful Architecture* στο οποίο αναλύει την αρχιτεκτονική συστημάτων.

Σχετικά με το εγχείρημα της ελεύθερης διαδικτυακής εγκυκλοπαίδειας της Wikipedia, σε άρθρο του 2008 στην μηνιαία έκδοση του Communications of the ACM ο Σπινέλλης προέβαλε την παρουσία κόκκινων συνδέσμων (σύνδεσμοι προς θέματα για τα οποία δεν υπάρχει ακόμα λήμμα στην εγκυκλοπαίδεια) ως τον καθοριστικό παράγοντα της ανάπτυξης της εγκυκλοπαίδειας.

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 5  Μαρτίου 2020.
2. ↑  orcid.org/0000-0003-4231-1897. Ανακτήθηκε στις 11  Φεβρουαρίου 2019.
3. ↑  (Αγγλικά) *Mathematics Genealogy Project*.
4. ↑  «ΣΠΙΝΕΛΛΗΣ ΔΙΟΜΗΔΗΣ | Οικονομικό Πανεπιστήμιο Αθηνών». *www.aueb.gr*. Ανακτήθηκε στις 9 Νοεμβρίου 2018.
5. ↑  Palaiologos, Yiannis (2015) *The 13th Labour of Hercules: Inside the Greek Crisis*, Portobello Books Ltd, (ISBN 978-1846275869)
6. ↑  Katsomitros, Alex (March 24, 2015). «The Greek tech revolution: meet the citizens battling corruption». *The Guardian*. .
7. ↑
8. ↑  Spinellis, Diomidis. «Publications». *www2.dmst.aueb.gr* (στα Αγγλικά). Ανακτήθηκε στις 9 Νοεμβρίου 2018.
9. ↑  «.:BiblioNet : the greek books in print». *biblionet.gr*. Ανακτήθηκε στις 9 Νοεμβρίου 2018.
10. ↑
11. ↑  Spinellis, Diomidis; Louridas, Panagiotis (August 2008). «The collaborative organization of knowledge». *Communications of the ACM* **51** (8): 68–73. doi:10.1145/1378704.1378720. *«Most new articles are created shortly after a corresponding reference to them is entered into the system»*.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 75684161
* **ΕΒΕ**: 203219
* **BiblioNet**: **56115**
* LCCN: n2002162232
* ISNI: 0000 0000 3449 9998
* ORCID: 0000-0003-4231-1897
* GND: 1125909544
* SUDOC: 074512889
* ResearcherID: E-3600-2010
* BIBSYS: 3116468
* MGP: 143957
* NDL: 00956884
* NKC: ntk2010537644
* CiNii: DA16754576

 |

 |